A Bizottság határozata
(2002. január 23.)
az egyesült királyságbeli ragadós száj- és körömfájás betegség elleni egyes védekezési intézkedésekről szóló 2001/172/EK határozattal kapcsolatban egyes állati termékek jelöléséről és felhasználásáról szóló 2001/304/EK határozat második alkalommal történő módosításáról
(az értesítés a C(2002) 293. számú dokumentummal történt)
(EGT vonatkozású szöveg)
(2002/49/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 92/118/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 10. cikkére,
tekintettel a legutóbb a 92/118/EGK irányelvvel módosított, a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre [3] és különösen annak 9. cikkére,
tekintettel a legutóbb a 95/23/EK irányelvvel [4] módosított, a friss hús előállítására és forgalmazására vonatkozó egészségügyi feltételekről szóló, 1964. június 26-i 64/433/EGK tanácsi irányelvre [5] és különösen annak 6. cikke (1) bekezdésének f) pontjára,
tekintettel a legutóbb a 97/76/EK tanácsi irányelvvel [6] módosított, a húsipari termékek és egyes állati eredetű más termékek előállítását és forgalmazását érintő egészségügyi problémákról szóló, 1976. december 21-i 77/99/EGK tanácsi irányelvre [7] és különösen annak 3. cikke A. pontjának (7) albekezdése második francia bekezdésére,
mivel:
(1) Az Egyesült Királyságban a ragadós száj- és körömfájás okozta járványkitörésekről szóló jelentéseket követően a Bizottság elfogadta a legutóbb a 2002/37/EK határozattal [8] módosított, az egyesült királyságbeli ragadós száj- és körömfájás betegség elleni egyes védekezési intézkedésekről, valamint a 2001/356/EK határozat hatályon kívül helyezéséről szóló, 2001. október 19-i 2001/740/EK határozatot [9].
(2) A 2001/172/EK bizottsági határozat [10], majd ezt követően a 2001/356/EK [11] és a 2001/740/EK határozat korlátozta a betegségre fogékony állatok friss húsának és az ilyen húsból készült húsipari termékeknek Nagy-Britanniából történő kiszállítását, kivéve, ha bizonyos feltételek teljesülnek.
(3) A Bizottság ezért elfogadta a legutóbb a 2001/345/EK határozattal [12] módosított, az egyesült királyságbeli ragadós száj- és körömfájás betegség elleni egyes védekezési intézkedésekről szóló 2001/172/EK határozattal kapcsolatban egyes állati termékek jelöléséről és felhasználásáról szóló, 2001. április 11-i 2001/304/EK határozatot [13].
(4) A ragadós száj- és körömfájás okozta utolsó járványkitörést Nagy-Britanniában 2001. szeptember 30-án, több mint 3 hónappal ezelőtt jegyezték fel, és a betegséggel kapcsolatban bevezetett korlátozások feloldása céljából elvégzett szerológiai felülvizsgálatot egész Nagy-Britanniában elvégezték.
(5) A javuló állat-egészségügyi helyzet mostanra lehetővé teszi a - különösen a Nagy-Britanniából történő kiszállításra szánt állati eredetű termékekre és a betegségre fogékony állatfajba tartozó élő állatok többségére vonatkozó - korlátozások többségének visszavonását.
(6) Az elővigyázatosság érdekében azonban a helyzet továbbra is megköveteli, hogy a kereskedelemre nem alkalmas, a 2001. február 1., a vírus feltételezhető behurcolásának időpontja és 2001. április 23., a 2001/304/EK határozat 3. cikkével összhangban bejelentett időpont között levágott, betegségre fogékony fajok közé tartozó állatokból származó hús és húsipari termékek kiszállítására vonatkozó szigorú ellenőrzéseket tartsanak fenn.
(7) A 2001/304/EK határozatot ennek megfelelően módosítani kell.
(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2001/304/EK határozat a következőképpen módosul:
1. Az 1. cikk 1. pontja helyébe a következő szöveg lép:
"(1) A 72/461/EGK irányelv 5. cikkének (1) bekezdésével összhangban, a 64/433/EGK tanácsi irányelv 3. cikkében szereplő követelményeknek megfelelő és szarvasmarha-, juh-, kecske- és sertésfélék közé tartozó állatokból kinyert friss húst, valamint a 91/495/EGK irányelv 6. cikkében szereplő követelményeknek megfelelő és a Nagy-Britanniából származó egyéb párosujjú patásokból kinyert friss húst, valamint a Nagy-Britanniában 2001. február 1-jétől e határozat hatálybalépésének időpontjáig terjedő időszakban feldolgozott húst nem látják el a 64/433/EGK irányelv I. mellékletének XI. fejezetében vagy a 91/495/EGK irányelv I. mellékletének III. fejezetében meghatározott állat-egészségügyi jelöléssel."
2. Az 1. cikk 5. pontja helyébe a következő szöveg lép:
"(5) A 2001/172/EK, a 2001/356/EK, illetve a 2001/740/EK bizottsági határozattal összhangban, a Nagy-Britanniából történő küldésre alkalmas hús - az 1. ponttól eltérően - ellátható a 64/433/EGK irányelv I. mellékletének XI. fejezetében vagy a 91/495/EGK irányelv I. mellékletének III. fejezetében meghatározott állat-egészségügyi jelöléssel."
3. A 2. cikk 1. pontjának második albekezdése helyébe a következő szöveg lép:
"Az első albekezdéstől eltérve, azon húsipari termékek, amelyeket a 80/215/EGK tanácsi irányelv 4. cikkének (1) bekezdésében meghatározott valamely kezelésnek alávetettek, vagy amelyek előállítása során anyagának minden pontját egységesen 6 pH-értéknél alacsonyabbnak vetették alá, elláthatóak a 77/99/EGK irányelv B. mellékletének VI. fejezetében meghatározott állat-egészségügyi jelöléssel."
2. cikk
Ennek a határozatnak a tagállamok a címzettjei.
Kelt Brüsszelben, 2002. január 23-án.